Í sumar hófust framkvæmdir við uppsetningu glerhjúpsinssem umlykja mun Tónlistar - og ráðstefnuhúsið . Glerhjúpurinn er framleiddur af kínverska fyrirtækinu Lingyun og sérfræðingar á þeirra vegum sjá um uppsetningu hjúpsins . Verkið er gífurlega flókið og mikil nákvæmnisvinna liggur að baki hverju handtaki í framleiðslu og uppsetningu auk þess sem hönnunin er mjög flókin . Gera má ráð fyrir að teikningarnar í kringum glerhjúpinn verði vel yfir 6.000 þegar upp verður staðið . Það er Ólafur Elíasson , í samvinnu við Henning Larsen Architechts , sem forhannar glerhjúpinn en Lingyun sér um fullnaðarhönnun hans . Hugmyndin að baki glerhjúpnum er sótt til íslenskrar náttúru sem er endalaus uppspretta lita og forma og er stuðlabergið fyrirmynd hjúpsins . Breytingar í himinblámanum munu gefa glerhjúpnum ótal litbrigði , eftir veðri , árstíma og mismunandi tímum sólarhringsins . Áætlað er að vinna við uppsetningu glerhjúpsins taki um 18 mánuðiog verði lokið haustið 2010 .